Гомелю, несумненна, пашанцавала існаваць у атачэнні Сожа, Іпуці і шматлікіх азёр і затонаў, частка з якіх знаходзіцца ў межах горада і надае яму своеасаблівы каларыт. На выстаўцы гледачы змогуць адразу апынуцца ў чароўных восеньскіх, зімовых і веснавых нюансах светлацені гарадскіх пейзажаў. Будуць прадстаўлены і карціны–загадкі, дзе наведвальнікам трэба будзе самастойна вырашыць, якое месца ці вуліца намаляваны і даць назву твору.